CELEX: 52016PC0459
Language: hr
Date: 2016-07-13
Title: Prijedlog PROVEDBENE ODLUKE VIJEĆA o izmjeni Provedbene odluke 2014/170/EU u pogledu uklanjanja Republike Gvineje s popisa nekooperativnih trećih zemalja u borbi protiv ribolova NNN

EUROPSKA KOMISIJA
            Bruxelles, 13.7.2016.
            COM(2016) 459 final
            2016/0219(NLE)
            Prijedlog
            PROVEDBENE ODLUKE VIJEĆA
            o izmjeni Provedbene odluke 2014/170/EU u pogledu uklanjanja Republike Gvineje s popisa nekooperativnih trećih zemalja u borbi protiv ribolova NNN
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Ovaj se prijedlog odnosi na primjenu Uredbe Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999
                  1
                (Uredba o ribolovu NNN).
            
            
               Ovaj se prijedlog donosi u kontekstu provedbe Uredbe o ribolovu NNN i rezultat je istražnog postupka i postupka dijaloga provedenih u skladu s materijalnim i postupovnim zahtjevima utvrđenima u Uredbi o ribolovu NNN, kojom se među ostalim predviđa da bi sve zemlje trebale ispunjavati obveze koje prema međunarodnom pravu imaju kao država zastave, država luke, obalna država ili država trgovine u cilju sprečavanja, suzbijanja i zaustavljanja nezakonitog, neprijavljenog i nereguliranog ribolova.
            
            
               Komisija je 15. studenoga 2012. odlukom Komisije obavijestila osam trećih zemalja (Belize, Kraljevinu Kambodžu, Republiku Fidži, Republiku Gvineju, Republiku Panamu, Demokratsku Socijalističku Republiku Šri Lanku, Togoansku Republiku i Republiku Vanuatu) o tome da razmatra mogućnost utvrđivanja tih zemalja kao nekooperativnih zemalja u skladu s Uredbom o ribolovu NNN. 
            
            
               Komisija je pokrenula demarševe u odnosu na tih osam zemalja. Ti su se demarševi između ostalog sastojali od obavješćivanja predmetnih zemalja o razlozima za te demarševe, Komisijinim mjerama, mogućnostima da predmetne zemlje dostave svoje odgovore i osporavanja, pravu na traženje i pružanje dodatnih informacija i planovima djelovanja za ispravljanje stanja te im je ostavljeno dovoljno vremena za odgovor i razumno vrijeme za ispravljanje stanja. 
            
            
               Komisija je 26. studenoga 2013. provedbenom odlukom Komisije utvrdila Republiku Gvineju (dalje u tekstu „Gvineja”) kao treću zemlju koju Komisija smatra nekooperativnom trećom zemljom u skladu s Uredbom o ribolovu NNN.
            
            
               Vijeće je 24. ožujka 2014. Provedbenom uredbom Vijeća donijelo popis nekooperativnih trećih zemalja u borbi protiv ribolova NNN, na kojem se nalazila i Gvineja. 
            
            
               Priloženi Prijedlog provedbene odluke Vijeća temelji se na nalazima kojima je potvrđeno da je Gvineja dokazala da je stanje zbog kojeg je bila uvrštena na popis ispravljeno te da je Gvineja poduzela konkretne mjere kojima može postići trajno poboljšanje stanja. 
            
            
               Stoga se predlaže da Vijeće donese priloženi Prijedlog odluke.
            
            
               •Dosljednost u odnosu na postojeće odredbe politike u određenom području
            
            
               Komisija je Gvineju obavijestila da postoji mogućnost da je se utvrdi kao nekooperativnu zemlju Odlukom Komisije od 15. studenoga 2012. (SL C 354, 17.11.2012., str. 1–47.) o obavješćivanju trećih zemalja o tome da Komisija smatra da postoji mogućnost da ih se utvrdi kao nekooperativne treće zemlje na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
            
            
               Komisija je Gvineju utvrdila kao nekooperativnu zemlju Provedbenom odlukom Komisije od 26. studenoga 2013. (SL C 346, 27.11.2013., str. 2–25.) o utvrđivanju trećih zemalja za koje Komisija smatra da su nekooperativne treće zemlje u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
            
            
               Vijeće je Gvineju uvrstilo na popis nekooperativnih zemalja Provedbenom odlukom Vijeća od 24. ožujka 2014. (SL L 91, 27.3.2014., str 43–47.) o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
            
            
               •Usklađenost s drugim politikama Unije
            
            
               
                  Nije primjenjivo.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
         
         
            
               Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje ribolova NNN.
            
            
               •Supsidijarnost (za neisključivu nadležnost) 
            
            
               Prijedlog je u isključivoj nadležnosti Europske unije. Stoga se načelo supsidijarnosti ne primjenjuje.
            
            
               •Proporcionalnost
            
            
               Prijedlog je u skladu s načelom proporcionalnosti zbog sljedećih razloga:
            
            
               Način poduzimanja mjera opisan je u Uredbi o ribolovu NNN i njime se ne dopušta mogućnost donošenja odluka na nacionalnoj razini.
            
            
               Nije potrebno navesti podatke o načinu na koji se financijsko i administrativno opterećenje koje nastaje za Uniju, nacionalne vlade, regionalne i lokalne vlasti, gospodarske subjekte i građane svodi na najmanju mjeru i osigurava njegova proporcionalnost s ciljem prijedloga.
            
            
               •Odabir instrumenta
            
            
               Predloženi instrumenti: odluka.
            
            
               Druga sredstva ne bi bila primjerena jer Uredbom o ribolovu NNN nisu predviđene druge mogućnosti.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA
            
            
               •Ex post evaluacija / provjera primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               
                  Zainteresirane strane u postupku imale su mogućnost braniti svoje interese tijekom istražnog postupka i postupka dijaloga u skladu s odredbama Uredbe o ribolovu NNN. 
               
            
            
               •Prikupljanje i primjena stručnih znanja
            
            
               
                  Nije bilo potrebno obratiti se vanjskim stručnjacima.
               
            
            
               •Ocjena utjecaja
            
            
               
                  Ovaj je prijedlog rezultat provedbe Uredbe o ribolovu NNN.
               
               
                  Uredba o ribolovu NNN ne sadržava odredbe o općoj procjeni učinka, ali sadržava opsežan popis uvjeta koje je potrebno procijeniti. 
               
            
         
         
            
               •Primjerenost propisa i pojednostavnjivanje
            
            
               
                  Nije primjenjivo. 
               
            
            
               •Temeljna prava
            
            
               
                  Nije primjenjivo. 
               
               
                   4.
                        UTJECAJ NA PRORAČUN
               
               
                  Prijedlog nema utjecaj na proračun Unije.
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Nije primjenjivo jer prijedlog stupa na snagu na dan nakon dana objave. 
               
            
            
               •Dokumenti s obrazloženjima (za direktive)
            
            
               
                  Nije primjenjivo.
               
            
            
               •Detaljno obrazloženje posebnih odredbi prijedloga
            
            
               
                  Prijedlogom se mijenja popis nekooperativnih trećih zemalja u borbi protiv ribolova NNN koji je uspostavilo Vijeće kako je utvrđeno u Prilogu Odluci Vijeća 2014/170/EU.
               
            
            
               2016/0219 (NLE)
            
            
               Prijedlog
            
            
               PROVEDBENE ODLUKE VIJEĆA
            
            
               o izmjeni Provedbene odluke 2014/170/EU u pogledu uklanjanja Republike Gvineje s popisa nekooperativnih trećih zemalja u borbi protiv ribolova NNN
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, 
            
            
               uzimajući u obzir Uredbu Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999
                  2
               , a posebno njezin članak 34. stavak 1.,
            
         
         
            
               uzimajući u obzir prijedlog Europske komisije,
            
            
               budući da:
            
            
               (1)Uredbom (EZ) br. 1005/2008 (dalje u tekstu „Uredba o ribolovu NNN”) uspostavljen je sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova.
            
            
               (2)U poglavlju VI. Uredbe o ribolovu NNN propisan je postupak utvrđivanja nekooperativnih trećih zemalja u borbi protiv ribolova NNN te se predviđa uspostava popisa nekooperativnih zemalja.
            
            
               (3) Komisija je u Odluku od 15. studenoga 2012.
                  3
                uključila informacije o bitnim činjenicama i razmatranjima na kojima se temelji mogućnost takvog utvrđivanja te je njome obavijestila osam trećih zemalja, uključujući Republiku Gvineju (dalje u tekstu „Gvineja”), o mogućnosti da će biti utvrđene kao treće zemlje za koje Komisija smatra da ne surađuju u borbi protiv ribolova NNN.
            
            
               (4)Provedbenom odlukom od 26. studenoga 2013.
                  4
                Komisija je utvrdila Gvineju kao nekooperativnu treću zemlju u borbi protiv ribolova NNN. U toj Odluci Komisija je navela razloge zbog kojih smatra da ta zemlja nije ispunila obveze u pogledu poduzimanja mjera za sprečavanje, suzbijanje i zaustavljanje ribolova NNN koje je u skladu s međunarodnim pravom obvezna ispunjavati kao država zastave, država luke, obalna država ili država trgovine.
            
            
               (5)Provedbenom odlukom 2014/170/EU
                  5
                Vijeće je donijelo popis popis nekooperativnih trećih zemalja koji je uključivao Gvineju.
            
            
               (6)Popis nekooperativnih trećih zemalja u borbi protiv ribolova NNN naveden je u Prilogu Provedbenoj Odluci Vijeća 2014/170/EU. 
            
            
               (7)Nakon uvrštavanja Gvineje na taj popis Gvineja je pokušavala ispraviti stanje zbog kojeg je uvrštena na popis i poduzeti konkretne mjere kojima može ispraviti utvrđene nedostatke.
            
            
               (8)Na temelju informacija koje je dobila Komisija čini se da je Gvineja provela svoje obveze prema međunarodnom pravu i donijela odgovarajući pravni okvir u borbi protiv ribolova NNN. Uspostavila je sustav sankcija s odvraćajućim učinkom. Isto tako, uspostavila je odgovarajući i učinkovit program praćenja, kontrole i nadzora razvojem nacionalnog plana nadzora i uvođenjem nadzora iz zraka te opremanjem centra za praćenje ribarstva (FMC) potpuno operativnim sustavom za praćenje plovila (VMS). Gvineja je ispitala i svoje sustave za registraciju i izdavanje dozvola te provela tehničke mjere i mjere očuvanja i upravljanja kako bi osigurala razumnu ravnotežu između izdanih povlastica za ribolov, dostupnih sredstava te kapaciteta kontrole i izvršavanja. Nadalje, Gvineja je ponovno razmotrila svoje sudjelovanje u regionalnim organizacijama za upravljanje ribarstvom (RFMO-ovi), poboljšala je ispunjavanje međunarodnih obveza koje proizlaze iz preporuka i rezolucija tih organizacija i poduzela odgovarajuće mjere protiv gvinejskih plovila NNN s popisa plovila NNN koje su izradili RFMO-ovi.
            
            
               (9)Čini se i da na temelju poduzetih radnji Gvineja ispunjava svoje dužnosti u skladu s međunarodnim pravom, posebno s obzirom na odredbe članaka 61., 62., 94., 117. i 118. Konvencije Ujedinjenih naroda o pravu mora (UNCLOS) i članaka 18., 19. i 20. Sporazuma Ujedinjenih naroda o ribljim stokovima (UNFSA). 
            
            
               (10)Stoga se može zaključiti da je stanje zbog kojeg je Gvineja bila uvrštena na popis ispravljeno te da je Gvineja poduzela konkretne mjere kojima može postići trajno poboljšanje stanja. 
            
            
               (11)Provedbenu odluku 2014/170/EU stoga bi trebalo izmijeniti kako bi se Gvineja uklonila s popisa nekooperativnih trećih zemalja u borbi protiv ribolova NNN. 
            
            
               (12)Tom se odlukom Vijeća ne isključuje mogućnost da Unija u budućnosti donese mjere, u skladu s Uredbom o ribolovu NNN, ako se na temelju činjenica zaključi da Gvineja ne ispunjava obveze koje je u skladu s međunarodnim pravom obvezna ispunjavati kao država zastave, država luke, obalna država ili država trgovine u pogledu poduzimanja mjera za sprečavanje, suzbijanje i zaustavljanje ribolova NNN.
            
            
               (13)S obzirom na štetne posljedice izazvane uvrštenjem na popis nekooperativnih trećih zemalja, primjereno je da brisanje Gvineje s popisa nekooperativnih trećih zemalja odmah stupi na snagu, 
            
            
               DONIJELO JE OVU ODLUKU: 
            
            
               Članak 1.
            
            
               Prilog Provedbenoj odluci Vijeća 2014/170/EU zamjenjuje se Prilogom ovoj Odluci.
            
            
               Članak 2.
            
            
               Ova Odluka stupa na snagu sljedećeg dana od dana objave u Službenom listu Europske unije.
            
         
         
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 286, 29.10.2008., str. 1.
               
               
                  
                     (2)
                  SL L 286, 29.10.2008., str. 1.
               
               
                  
                     (3)
                  Odluka Komisije оd 15. studenoga 2012. o obavješćivanju trećih zemalja o tome da Komisija smatra da postoji mogućnost da ih se utvrdi kao nekooperativne treće zemlje na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
                     (SL L 354, 17.11.2012., str. 1.).
               
               
                  
                     (4)
                  Provedbena odluka Komisije оd 26. studenoga 2013. o utvrđivanju trećih zemalja za koje Komisija smatra da su nekooperativne treće zemlje u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL C 346, 27.11.2013., str. 2–25.).
               
               
                  
                     (5)
                  Provedbena odluka Vijeća 2014/170/EU od 24. ožujka 2014. o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 91, 27.3.2014., str. 43.).
               
            
      
    ---documentbreak--- 
      
         
               EUROPSKA KOMISIJA
            Bruxelles, 13.7.2016.
            COM(2016) 459 final
            PRILOG
            
            Prijedlogu PROVEDBENE ODLUKE VIJEĆA
            o izmjeni Provedbene odluke 2014/170/EU u pogledu uklanjanja Republike Gvineje s popisa nekooperativnih trećih zemalja u borbi protiv ribolova NNNPopis nekooperativnih trećih zemalja u borbi protiv nezakonitog, neprijavljenog i nereguliranog (NNN) ribolova 
            
               
         
         
            
            
            
               Popis nekooperativnih trećih zemalja u borbi protiv nezakonitog, neprijavljenog i nereguliranog (NNN) ribolova
            
            
            
            
            
            
            
            
            
            
            
               Kraljevina Kambodža